rlitschk/wikidir huggingface dataset:
Enno Ferdinand Karl Heyken (* 17. Februar 1906 op Borkum; † 19. Oktober 1987 in Veern) weer en düütschen lutherschen Pastoor un Regionalhistoriker. Heyken is 1906 as Söhn von’n Pastoor op Borkum boren. He hett 1926 sien Abitur in Cuxhoben maakt un denn evangeelsche Theologie an de Universitäten Tübingen un Göttingen studeert. 1928/1929 weer he en Tied an de Yale-Universität. 1931 hett he in Göttingen dat eerste Theoloogsche Examen afleggt un is denn Vikar an’n Doom to Veern worrn. Korte Tied hett he ok an dat Stephansstift in Hannover arbeidt. Na dat twete Theoloogsche Examen is he 1934 toeerst Hülpspreddiger un 1935 Pastoor an de Stephanikark in Gosler worrn. In’n Tweten Weltkrieg weer Heyken toeerst Flaksoldat in Frankriek. Later is he Divisionspastoor an de Oostfront ween. Na’n Krieg weer he von 1946 bet 1949 wedder Pastoor in Gosler un is denn Pastoor an de Peter-Paul-Kark in Snevern worrn. Dat is he bet to sien Rohstand 1971 bleven. In’n Rohstand hett he in Veern leevt un hett sik dor veel mit Karken-, Kunst- un Regionalgeschicht uteneensett. He hett eng mit’n Rodenbörger Heimatbund tohooparbeidt un weer Maat in de Sellschop för neddersassische Karkengeschicht. Rotenburg - Kirche, Burg und Bürger. Rodenborg 1966 Die
August Rudolf Welskopf (* 26. August 1902 in Bossel; † 17. Januar 1979 in Oost-Berlin) weer en düütschen Wedderständler gegen den Natschonalsozialismus. Welskopf is 1902 as Söhn von en Lüttpächter un Gröönhöker in Bossel (Oolland) boren un dor ok opwussen. De Familie harr nich veel in’e Melk to krömen un dorüm müss de Jung al mit teihn Johr bi Buurn in de Ümgegend as Kohhöder arbeiden. Na de Volksschool hett he en Tied as Knecht arbeidt un 1917 en Lehr as Timmermann anfungen. Na de Gesellenprüfung güng he von 1921 bet 1924 op Wannerschop un is in disse Tied ok gewerkschaftlich aktiv worrn. 1925 is he Maat von de SPD worrn un hett in Buxthu Alma Olga Bestehorn freet, mit de he twee Kinner harr. 1929 hett he en Huus för siene Familie boot. Dör de Weltweertschopskries harr he längere Tied keen Arbeid un kunn den Kredit för dat Huus nich mehr betahlen. Dat Huus is dwangsveraukschoneert worrn un de Familie harr en Tied lang keen Dack mehr över’n Kopp. 1930 is Welskopf ut de SPD rut, von wegen dat se in’n Wedderstand gegen de Nazis nich dull noog weer, un hett sik de KPD anslaten. In’n Februar 1933 is
Hans Christoph von Königsmarck is de Naam von Hans Christoph von Königsmarck (1600–1663), düütschen Heerföhrer in sweedsche Deensten, Hans Christoph von Königsmarck (1701–1779), düütschen Generaalmajor. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Graaf Hans Christoph von Königsmarck (* 4. März 1600 in Kötzlin in de Prignitz; † 8. März 1663 in Stockholm) weer en düütschen Heerföhrer in sweedsche Deensten. Königsmarck is 1600 as Söhn von Beatrix Elisabeth, borene von Blumendal (* 1580), un den Riddmeester Konrad von Königsmarck (1574–1623) in Kötzlin boren. Optagen worrn is he von 1616 af an as Paag an’n Hoff von Hertog Friedrich Ulrich in Wulfenbüttel. In de Anfangstied von’n Dörtigjohrigen Krieg is he 1620 Footsoldat in dat kaiserliche Regiment Sassen-Loonborg worrn, 1625 Rieder un en Tied later Riddmeester. As de Sweden ünner König Gustav II. Adolf 1630 in Noorddüütschland lannt sünd, is Königsmarck in sweedsche Deensten wesselt. 1635 is he Oberst von dat Sperreuthersche Regiment worrn, in dat he vörher Riddmeester weer. Königsmarck keem na Westfalen un schull sik dor mit de Truppen von Dodo to Innhusen un Knyphusen tohoopslaten. He is denn dör den Oberst Luttersheim fungennahmen worrn, keem aver bald wedder free. 1640 is he Generalmajor worrn, in’n Januar 1645 Generalleutnant un an’n 1. Juni 1648 Feldmarschallleutnant. Feldmarschall is he denn an’n 14. April 1655 worrn. 1636 hett he bi Rodenkirchen kaiserliche Truppen slahn. He weer denn Kummandant in Ossenbrügge un hett an’n 6. Februar
Heinz Wrobel (* 2. Dezember 1929 in Berlin, † 24. Mai 2015) weer en düütsch Feernsehjournalist un Nahrichtenspreker. Heinz Wrobel fung sien journalistisch Loopbahn 1947 as Nahrichtenspreker bi den Südwestfunk an, för den he 16 Johr lang arbeiten dee. Van 1963 bit 1992 weer he denn in glieker Funktschoon bi de heute-Sennen in’ ZDF tätig. Mit 62 Johr weer he de deenstöldste Nahrichtenspreker vun disse Sennen. Sien Sprekertätigkeit düer all tosommen 45 Johr. In en fröhere Ehe weer Heinz Wrobel mit de ZDF-Anseggerin Mady Riehl verheiraadt. Bericht über heute mit Bild vun Heinz Wrobel. Vörlaag:YouTube. DWDL.de: Trauer um langjährigen "heute"-Sprecher Heinz Wrobel Der frühere ZDF-Nachrichtensprecher Heinz Wrobel ist gestorben, Frankfurter Allgemeine Zeitung, 26. Mai 2015, afropen an’ 26.05.2015
Escher betekent Escher, Reedschop to’n Graven, Escher, Oort in de Gemeen Auedaal in’n Landkreis Schaumborg, Neddersassen, Escher, ehmalig Klooster in de Gemeen Betheln in’n Landkreis Hilmssen, Neddersassen, Greoten Escher un Lüttjen Escher, Öörd in de Gemeen Noordstemmen in’n Landkreis Hilmssen, Neddersassen, Escher – Der MDR-Ratgeber, Feernseh-Sendung op’n MDR, (4444) Escher, en Asteroid. Escher is de Familiennaam von Albert von Escher (1833–1905), Swiezer Maler, Alfred Escher (1819–1882), Swiezer Politiker, Banker un Ünnernehmer, Alfred Martin Escher (1906–1980), Swiezer Diplomaat, Andreas Escher (* 1966), düütschen Speelutwickler un Grafiker, Anita Cristina Escher Echeverría (* 1958), Diplomatin ut El Salvador, Arnold Escher von der Linth (1807–1872), Swiezer Geoloog, Berend Georg Escher (1885–1967), nedderlandschen Geoloog un Mineraloog, Caspar Schindler-Escher (1828–1902), Swiezer Siedenstofffabrikant un Philanthroop, Clementine Stockar-Escher (1816–1886), Swiezer Malerin un Teeknerin, Elisabeth Escher (* 1956), öösterrieksche Schrieversche, Eugen Escher (1831–1900), Swiezer Politiker, Felix Escher (* 1945), düütschen Historiker, Franz Escher (1921–1990), Swiezer Mediziner, Franz Escher (1931–2014), düütschen Schachspeler, Georg Escher (* 1994), düütschen Volleyballspeler, George Arnold Escher (1843–1939), nedderlandschen Inschenör, Gerold Escher (1665–1738), Swiezer Politiker, Chronist un Teekner, Gitta Escher (* 1957), düütsche Turnerin, Gretel Escher (1915–2015), düütsche Illustratersche, Journalistin un Schrieversche, Hans Escher (1918–1993), öösterriekschen Maler, Grafiker un Illustrater, Hans Escher (* 1956), öösterriekschen Speelbaas,
Böhm betekent Böhm, Oort in de Gemeen Böhm in’n Landkreis Heidkreis, Neddersassen, Böhm, Stroom in de Lümbörger Heid, de in de Aller münnt, Böhm, Minsch ut Böhmen, F. A. Böhm, fröhere Mundharmonikamanufaktur in Untersachsenberg, Sassen, Böhm, en Familiennaam (för Lüüd mit düssen Naam kiek dor). Kiek ok bi: Boehm, Bohm, Böhme, Villa Böhm, Behm. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Mai is en Dörp in de Gemeen Soltau in’n Landkreis Heidkreis, Neddersassen. Bi Mai höört ok de Brümmerhoff un Willenbokel. Mai liggt in de Heidmark. De Wietz hett in’n Noordoosten von’n Oort ehren Born. In’n Oosten grenzt de Oort an’n Truppenövungsplatz Munste-Süüd. De Naveröörd sünd Hötzen, Emmingen un Emhoff in’n Noordoosten, Willenbokel in’n Oosten, Serei in’n Süüdoosten, Brümmerhoff in’n Süden, Abelbeck in’n Süüdwesten, Tiegen un Harwer in’n Westen un Oenn un Dibbern in’n Noordwesten. De Oort hett vör 1852 to de Vaagdie Soltau von de Amtsvaagdie Soltau-Fambossel tohöört un na 1852 to dat Amt Soltau. Na 1885 is ut dat Amt de Kreis Soltau worrn. An’n 1. Oktober 1932 is de Kreis mit’n Kreis Fambossel tohoopleggt worrn, wat aver al to’n 1. Oktober 1933 wedder trüggännert worrn is. Eerst 1977 sünd de Kreise wedder tohoopleggt worrn un hebbt denn Landkreis Soltau-Fambossel heten. 2011 hett düsse Landkreis den ne’en Naam Landkreis Heidkreis kregen. De Oort is an’n 1. März 1974 Deel von de Gemeen Soltau worrn. In’n Eersten Weltkrieg is een Soldaat ut Mai fullen oder vermisst un in’n Tweten Weltkrieg dree. Mai is evangeelsch-luthersch präägt un höört to dat Kaspel von de Johannis-Kark in Soltau. För de Kathoolschen is de
Törf betekent Törf, Borrnoort in’t Moor, Törf, nedderlandsch-plattdüütsche Musikgrupp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Longmorn is en Whisky-Brenneree bi Elgin, Schottland. De Brenneree is 1894 vun John Duff (Glenlossie), Charles Shirres un George Thomas grünnt worrn. In’t Johr 1972 is de Tall vun de Brennblasen vun veer op söss vergröttert worrn, twee wietere sünd 1974 inboet worrn. 1978 is se in den Besitt vun Seagram övergahn. Siet 2001 höört se nu to Pernod Ricard. De Destille Longmorn tellt to dat schottische Whiskyrebeet Speyside. Se nimmt ehr Water för de Produkschoon ut de Burnside Borns un hett een Meeschfatt (mash tun) vun 7,5 t, acht Gäärfatten (wash backs) ut Douglasienholt to 21.262 l un fief Gäärfatten ut Eddelstahl to je 42.500 l. Brennt warrt hüüt mit veer wash stills un veer spirit stills, de siet 1993 mit Damp hitt maakt waart. Vörher weer noch mit Kahl anfüürt. Longmorn is een vun de Hööftbestanddeelen vun den Blend-Whisky Chivas Regal. List vun de schottischen Brennereen Charles MacLean (Rutgever): Whiskys der Welt. Destillerien, Marken, Whiskey-Touren („World Whisky“, 2009). Dorling Kindersley, München 2010, ISBN 978-3-8310-1707-2. Misako Udo: The Scottish Whisky Distilleries. Black & White Publishing, Edinburgh 2006, ISBN 1-845-021304. Ingvar Ronde: Malt Whisky Yearbook 2013. MagDig Media Ltd., Shrewsbury 2012, ISBN 978-0-9552607-9-7. Longmorn. Mehr Biller, Videos oder Audiodateien to’t
Wilhelm Kregel (* 20. Februar 1909 in Rümelingen, Luxemborg; † 3. Juni 1994 in Veern) weer en düütschen Richter un Sportfunkschonär. Kregel is 1909 in Rümelingen boren un in Veern opwussen. He hett Juristeree studeert un hett an de Universität Marburg sien Dr. jur. maakt mit en zivilrechtliche Arbeid över Störungsansprüche des Mieters gegen Dritte. Na dat Studium is he in’n Justizdeenst gahn. In’n Tweten Weltkrieg weer he Soldaat. Na’n Krieg is he 1947 trügg in’n Justizdeenst. 1951 is he Richter an’n Bundsgerichtshoff worrn un weer von 1956 bet 1966 Präsident von dat Landgericht Veern. Von 1966 bet to sien Rohstand weer he Präsident von dat Oberlandsgericht Celle. Kregel weer tosätzlich von 1964 bet 1978 Präsident von’n Düütschen Turnerbund un von 1970 bet 1974 Präsident von’n Düütschen Sportbund. In siene Amtstied hett he sik insett, den Bundsutschuss Leistungssport to stärken un den Spitzensport duller to zentraliseren. He hett dit Amt afgeven, kort bevör 1974 dör de binnendüütsche Entspannungspolitik dat düütsch-düütsche Sportprotokoll afslaten worrn is. För siene Verdeensten üm den Sport in Neddersassen is he in de Ehrengalerie von’n neddersassischen Sport von dat Neddersassische Institut för Sportgeschicht opnahmen worrn. 1973 hett he dat Grote Verdeenstkrüüz von de Bundsrepublik Düütschland kregen. Arnd
Walther Heintzmann (* 27. Juli 1939 in Stargard) is en düütschen Jurist. Heintzmann is 1939 in Stargard boren un hett Juristeree studeert. 1968 is he Proberichter worrn. 1971 hett he an de Universität Köln sien Dr. jur. maakt un weer en Tied lang Richter an dat Landgericht Lümborg. He is 1973 wetenschoplichen Mitarbeider bi’n Bundsgerichtshoff in Karlsruhe worrn un 1975 Richter an dat Oberlandsgericht Celle. He weer von 1983 bet 1986 Vizpräsident von dat Landgericht Lümborg un von’n 5. März 1986 bet to sien Rohstand 2004 Präsident. Blangenbi weer he siet 1983 Lehrbeopdragten an de Universität Hannover, siet 1998 ok Honorarperfessor an de Universität Hannover un Lehrbeopdragten an de Verwaltungs- un Weertschopsakademien in Lümborg, Swerin un Waren. http://www.koeblergerhard.de/Rechtsfakultaeten/Hannover150.htm Normdaten: VIAF: 7478677 | Wikipedia-Personensöök
Die Schreevagels (Anhimidae) sünd en Familie mank de Gösevagels (Anseriformes). Dor höört dree Aarden mit to. Se sünd all in Süüdamerika tohuse. Ofschoonst se vun dat Utsehn na de Puters slahn doot, hannelt sik dat bi jem um de engsten Verwandten vun de Aantenvagels. En Reeg vun Egenaarden passt ehrder to Höhnervagels, as de höhnerhaftige Snavel, de bloß man lüttjen Swemmhüde mank de Töhn un datt se de Feddern nich all up’n Mol uttuuscht bi’n Ruden. Vundeswegen könnt se jummers flegen. Bovenhen hefft se noch en Nettwarks vun Luftsäck direktemang unner de Huut. Ehren Naam hefft se vunwegen ehr unbannig luut Geschree. In’t Engelsche hefft se dor den Naam „Screamers“ (Schreebüdels) vun weg kregen. De Schreevagels seht ehrder ut, as wenn se to de Höhnervagels tohören döen. Dat liggt nich bloß an dat wat butte Lief, man sunnerlich ok an den lüttjen Kopp mit den korten Snavel. De Vagels sünd twuschen 75 un 95 cm groot un könnt bit hen to 4,5 kg wegen. Ehre Been sünd lang un dick mit grote Fööt un lange Töhn mit man wat lüttje Swemmhüde. So leevt se in flach Waters in’e Masch un in’n Sump. Vunwegen de Luftsäck unner de Huut un Luft,
Vagelsang (hoochdüütsch Vogelsang) is en Hoff in’n Oort Neeland von de Gemeen Buxthu in’n Landkreis Stood, Neddersassen. De Oort höört to Oolland un liggt an’n Noordrand von Neeland an de Grenz na Eestbrügg. Dichtbi flütt de Eest langs. De Naveröörd sünd Eestbrügg un Moorenn in’n Noordoosten, Rübk in’n Oosten, Neeland in’n Süden, Dammhusen in’n Süüdwesten un Ooster-Loodkup in’n Noordwesten. Vagelsang is as Vörwark grünnt worrn. In de Franzosentied von 1810 bet 1814 hett de Oort to de Mairie Buxthu in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör’n 1. Juli 1823 to dat Amt Oold- un Neeklooster tohöört un denn bet 1852 to dat Amt Harsfeld. In dat Johr is de Oort in dat Amt Hornborg wesselt. Dat Amt Hornborg is aber blots bet 1859 bestahn bleven un Vagelsang hett denn wedder to dat Amt Harsfeld höört. Mit’n 1. April 1885 is dat Amt oplööst worrn un de Oort is mit Neeland in’n Kreis Jörk wesselt. Neeland is tohoop mit Vagelsang 1931 Deel von de Gemeen Buxthu worrn un dorbi von’n Kreis Jörk na’n Landkreis Stood wesselt. Vagelsang
Hans Albert Alexander Louis Carl Stuhlmacher (* 16. Mai 1892 in Lümborg; † 26. Februar 1962 in Wasra) weer en düütschen Pädagoog, Wehrmachtsoffzeer un Heimatforscher. Stuhlmacher is 1892 as Söhn von Emma, borene Ebbeke, un den Landgerichtskanzlist Friedrich Stuhlmacher in Lümborg boren. An’n 11. November 1915 hett he Margarethe Klinkhardt freet. De beiden harrn een Söhn (Hans Georg). Enn 1940 is Stuhlmacher na de Wehrmacht inropen worrn. Enn 1943 is he mit’n Rang von en Major ut dat Militär entlaten worrn. He weer lange Johren Rekter von de högere Knabenanstalt in Wasra un Kreisheimatpleger von’n Landkreis Fambossel. In Fambossel hett de Hans-Stuhlmacher-Straat na em ehren Naam kregen. Chronik des Kreises Fallingbostel. Der Zeitabschnitt von 1866–1900. Gronemann, Wasra 1926 Das alte Amt Rethen 1669. Gronemann, Wasra 1926 Der Kreis Fallingbostel. Ein Heimatbuch des Kreises. Hrsg.: Kreisausschuß des Kreises Fallingbostel. Kunstdruck- u. Verlagsbüro Magdeburg, [Grünberg] 1935 Die Heidmark. Engelhard, Hannover 1939 Der Würger vom Lichtenmoor. Gaatz, Fambossel 1949 Geschichte der Stadt Walsrode. Bearb. u. zusammengestellt im Auftrag der Stadtverwaltung. Stadtverwaltung, Wasra [Rathaus] 1964 Die Heidmark. Scheling, Wasra 1976 Normdaten: GND: 101120575 (OGND, AKS) | VIAF: 61910612 | Wikipedia-Personensöök
De Heckstergoos oder Heistergoos (Anseranas semipalmata) is de eenzigste Aart in de Familie vun de Heckstergöse (Anseranatidae) un höört to de Ornen vun de Gösevagels to. De Vagel mit siene swatt-witten Feddern fallt up. He leevt bloß man in Australien un in den Süden vun Neeguinea. In de Tropen in Noordaustralien hett dat fröher grote Swarms mit bit hen to 80.000 Vagels geven. Vunwegen de Waterregulatschoon, de dor wiethen bedreven wurrn is, is ehre Tahl avers torüch gahn. Midderwielen is de Aart in Australien to’n groten Deel schuult. Trupps mit bit hen to 5.000 Vagels könnt jummers noch regelmatig funnen weern. De IUCN meent, um de Heckstergöse möss een sik „keen groten Sorgen“ maken (least concern). Taxeert gifft dat bi 1 Million utwussene Göse Hen un wenn warrt de Heckstergoos ok as en egen Tribus na de Aantenvagels (Anatidae) henstellt. Man dat is ok mööglich, datt se enger mit de Schreevagels (Anhimidae) verwandt is, vunwegen datt se en Reeg Egenschoppen mit jem deelt. Dor tellt de tämlich langen Been to, de lange Hals un de man lüttjen Swemmhüde. Annersrüm is de brede orangegeele bit rode Snavel wedder en typisch Kennteken for Aanten. Na’n Kopp hen geiht de Snavel over in
Tinst (hoochdüütsch Tinste) is en lütten Oort in de Gemeen Kutenhult (Samtgemeen Freenbeek) in’n Landkreis Stood, Neddersassen. Dat hett polietsch al von öllers to Mulsen tohöört. In’n Noorden von Tinst hett de Swing ehren Born un in’n Süden de Pulvermöhlenbeek un de Köhlhornsbeek (flütt na de Swing). En poor hunnert Meter von Tinst weg dör Hogenmoor geiht de Oost-Swing-Kanaal. In’n Süüdwesten liggt dat Horner Holt. De Naveröörd sünd Öölmerheid un Schierel in’n Noorden, Mulsen in’n Oosten, Kutenhult un Bullenholt in’n Süüdoosten, Eßel in’n Süden, Sprakel un Heesdörp in’n Süüdwesten un Hogenmoor un Öölm in’n Noordwesten. In de Franzosentied von 1810 bet 1814 hett de Oort to de Mairie Mulsen in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Böörd Mulsen binnen dat Amt Harsfeld tohöört. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. De Oort is an’n 1. Juli 1972 mit de Gemeenreform in Neddersassen Deel von
Doosthoff (hoochdüütsch Doosthof) is en lütten Oort in de Gemeen Ohlers (Samtgemeen Harsfeld) in’n Landkreis Stood, Neddersassen. Dat höört polietsch al von öllers to Kokerbeek mit to. De Oort liggt op de Stoder Geest. Poor hunnert Meter in’n Süüdoosten flütt de Au langs. Audaal un Blangendaals sünd as Naturschuulrebeed schuult. De Naveröörd sünd Bargst un Harsfeld in’n Noordoosten, Hollenbeek in’n Oosten, Kokerbeek in’n Süden, Wohlers in’n Süüdwesten, Reith un Bredenbeek in’n Westen un Brest in’n Noordwesten. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hollenbeek in’n Kanton Harsfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Harsfeld in’n Kanton Hornborg. De Oort hett vör 1885 to dat Amt Harsfeld tohöört. Na 1885 weer dat in’n Kreis Stood. 1932 is dat Deel von’n ne’en, grötteren Landkreis Stood worrn. De Oort weer fröher Deel von de Gemeen Kokerbeek, de an’n 1. Juli 1972 mit de Gemeenreform in Neddersassen Deel von de Gemeen Ohlers worrn is. Doosthoff is evangeelsch-luthersch präägt un höört to dat Kaspel von de Primus-Kark in Bargst. De Oort hett aver ok en egen Neeapostoolsche Kark. För de Kathoolschen is de
De Piepgöse (Dendrocygninae) sünd en Familie vun de Aantenvagels (Anatidae), de to de Gösevagels tohören doot. Ehren Naam hefft se vun dat hoge Piepen her, wo se mit unnernanner kommunizeern doot. Ehr wetenschopplichen Naam Dendrocygna bedutt „Boomswaan“. Worraftig slaht düsse Vagels mit en poor Kennteken na de Swöne hen. As Swöne un Göse wesselt de Piepgöse bloß eenmol in’t Johr de Feddern. Woll bruukt se for ehr Leven nich unbedingt Böme, man all Aarden sitt geern up Böme, de in’t Water swemmen doot. Se leevt in de Tropen un Subtropen. De Piepgöse ehr Utsehn gellt binnen de Aantenvagels as tämlich primitiv, as weern se gemeensome Vorwesers vun de hüdigen Aantenvagels. To’n Deel slaht se na de echten Göse (Anserini), man ok na de Aanten (Anatinae). Vundeswegen weert se in de engelsche Spraak ok "whistling ducks" nömmt, dat heet Piepaanten. Dat Lief vun de Piepgöse is man lüttsch un stebig, wat een unner Umstänn gor nich markt, wiel se sik bannig liekup hoolt. Erkennen kann een de Vagels an ehrn langen Hals, de bi’n Flegen wiet utreckt warrt un an de langen Been, de bi’n Flegen na achtern stellt weert. De Flunken sünd breet, man kort. Vun unnen bekeken seht se
Karl Bunje (* 8. November 1897 in Neeborg/Ollnborg; † 6. April 1985 in Köln) weer’n plattdüütschen Schriever un’n Heimatdichter. För de nedderdüütsche Bühn in Braak hett he 1930 sien eerst Schauspeel schreben Deserteurs. 1935 keem De Etappenhas to’n Upföhrung, wat woll mit sien gröttste Erfolg wurn is. Van dat Stück gifft dat sogor twee Filme un dat is in veel Dialekte un in Hoochdüütsch spölt wurrn. Insgesamt över 11.000 Mal is dat upföhrt wurrn. De Kölsche Schauspeler Willy Millowitsch hett dor völ Spood mit harrt. Siet 1937 wer he en free Schriever (dorvör weer he bi’t Rieksfinanzverwaltung). Dor he aber de Freemurers anhöört hett, hebbt se hüm van de Nazis ut nich mehr fördert. Bekannt Stücken van hüm sünd: Dat Hörrohr. Up Düwels Schuvkar. Familienansluss. Dat Lock in de Gerechtigkeit De swatte Hannibal Achter anner Lüe Dören Hasenahlers In'n Mahlgang Blinnekoh Nahdem sien eerste Fru stürben wer (mit de harr he fief Söhn und een Deern), hett he 1978 eine twede Mal heirat. Bunje hett 1971 den Fritz-Stavenhagen-Pries kregen. 1972 hett em de Nedderdüütsche Bühnenbund de Sülverne Ehrennadel geven un 1973 kreeg he de Ehrengaav vun de Ollnborgstiftung. Karl Bunje in de Datenbank Die niederdeutsche Literatur (hoogdüütsch)
Sandkroog (hoochdüütsch Sandkrug) is en lütten Oort in de Gemeen Deinst (Samtgemeen Harsfeld) in’n Landkreis Stood, Neddersassen. De Oort hett polietsch al von öllers her to Helmst tohöört. In’n Oosten von’n Oort liggt de Rüstjer Forst. De Naveröörd sünd Helmst in’n Noorden, Rüstje in’n Noordoosten, Hornborg in’n Oosten, Daudieck un Issendörp in’n Süüdoosten, Lusthoop, Frankenmoor un Lünenspecken in’n Süüdwesten un Freenbeek un Deinst in’n Noordwesten. Sandkroog is 1814 as Weertshuus an de nee anleggte Landstraat twüschen Stood un Harsfeld (wat vondaag de Landsstraat 124 is) boot worrn. De Kroog hett dormit den Heidkroog an’n olen Karkweg na Bargst Kunkurrenz maakt. Eerst later sünd dor noch mehr Hüüs tokamen. De Oort hett vör 1885 to de Böörd Bargst von dat Amt Harsfeld tohöört. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. Sandkroog is evangeelsch-luthersch präägt un hett bet 1959 to dat Kaspel von de Primus-Kark in Bargst höört. Nu höört dat to de Martin-Luther-Kark in Freenbeek. För de Kathoolschen is de Hillig-Geist-Kark in Stood tostännig. Dör Sandkroog löppt de Landsstraat 124, de in’n Noorden na Stood geiht un in’n Süden na Harsfeld. Von de L 124 geiht na Westen en Straat över
William „Bill“ Henry Gates, III (* 28. Oktober 1955 in Seattle) is en US-amerikaanschen Programmerer und Ünnernehmer. 1975 hett he tosamen mit Paul Allen de Microsoft Corporation grünnt. Em höört meist 1,1 Milliarden Aktien vun Microsoft, dat sünd üm un bi 41 Milliarden US-Dollar oder ok 10 % vun dat Grundkapital. He is de Baas vun de Entwicklung („Chief Software Architect“) vun dat Ünnernehmen. Siet Dezember 2004 is he ok Liddmaat vun den Vörstand vun Berkshire Hathaway. Dat is de Investmentholding vun den Investor Warren Buffett, de na Gates as de drüddriekste Mann vun de Welt ansehn warrt. Gates is dat tweete vun dree Kinner vun den Afkaat William H. Gates II (* 30. November 1925) und de Lehrersche Mary Maxwell Gates. Sien eerste Insichten in de Reekner hett he mit 13 Johren an de High School sammelt. He is op de private Lakeside School in Seattle gahn. Dor geev dat ’n PDP-10-Anlaag. Tosamen mit sien Schoolfründ Paul Allen hett he dor dat Programmeren lehrt un hett sien eerste Firma Traf-O-Data grünnt. Se hebbt 'n Systeem för’t Meten vun den Stratenverkehr buut un dorför 20.000 Dollar kregen. 1973 gung Gates na de Harvard-Universität, üm dor to studeren. Aver de mehrste